**Post Around Me**

**תיאור כללי:**

קרא ושתף מודעות בשכונה שלך, על לוח מודעות מבוסס מיקום

פוסט אראונד מי הוא לוח מודעות חברתי שמאפשר לכם מכל מקום בעולם ובכל שפה, לשתף את השכנים שלכם במידע רלוונטי למיקום.

רוצים למכור את המקרר? צריכים להשאיל סולם? עושים מכירה ביתית ורוצים להודיע לכל השכונה? רוצים להמליץ על מסעדה באיזור? רוצים לעדכן על חוגים שנפתחים באיזור? מחפשים בייביסיטר? רוצים להזמין את כל השכנים למסיבת גג? אתם מטיילים בקצה העולם ומחפשים שותפים?

פוסט אראונד מי היא הדרך הקלה והפשוטה לפרסם סביבך.

אין צורך להוסיף חברים, אין צורך לאשר בקשות, פשוט מאד מכניסים הודעה עם ציון המיקום האוטומטי (או הידני), בוחרים קטגוריה וההודעה תופיע מיידית בדף הבית של כל מי שנמצא עד 10 קילומטרים מכם, ממש כאילו הרמתם שלט חוצות ענקי על גג הבניין שלכם.

**איך נולד הרעיון?**

לפני שנה, גרתי בתל אביב ויום אחד נשרפו לי הנורות בתקרה. כמו בכל דירה טיפוסית עם תקרה גבוהה, הדרך היחידה להגיע לנורות היתה עם סולם.  
הפתרון המיידי מבחינתי היה לבקש סולם מאחד השכנים. אחרי שנזכרתי שאני לא מכיר אף אחד מהשכנים חוץ מהמחולק בדירה ממול, והמחשבה ללכת ולדפוק על דלתות זרים נשמעה לי קצת מוזרה בעולם הטכנולוגי של ימינו, עלתה לראשי מחשבה לפרסם פוסט בפייסבוק שאני צריך סולם. אבל הפוסט הזה לא עזר לי, בודדים מחברי הפייסבוק שלי גרים בקרבתי וכך עלה לי הרעיון למיזם.

בשונה מפייסבוק - בפוסט אראונד הפרסום הוא ציבורי ולא מוגבל רק לחברים  
  
בשונה מגוגל פלוס - פוסט אראונד מכווין את המשתמשים לפרסם בתחומים מסויימים. כגון: מכירה, השכרה, חוגים באיזור, אירועים, הופעות, שיעורים פרטיים וכד'.על מנת למקד את הגולשים בתכנים שיעניינו באמת את האנשים שנמצאים סביבם.  
  
בשונה מאתר לוחות כמו יד2, איביי, קרייגס ליסט - בפוסט אראונד הפרסום מבוסס מיקום, עם דגש חברתי - מודעה למכירת מקרר יד שניה תהיה לצד מודעה שפרסמה מישהי שמחפשת המלצה למסעדה באיזור. באופן כללי אני רואה גולשים שיכנסו לפוסט אראונד לא רק כשהם מחפשים לשכור דירה אלא גם כדי לדעת מה קורה סביבם, בשכונה שלהם.

[www.postaround.me](http://www.postaround.me)